2019. gada 16. janvārī Rīkojums Nr. 18

Rīgā (prot. Nr. 2 33. §)

**Par nekustamo īpašumu atsavināšanu pierobežas ceļa ap Ikažencu novērošanas torni zemes nodalījuma joslai**

1. Atļaut Iekšlietu ministrijai atsavināt šādus nekustamos īpašumus, kas nepieciešami pierobežas ceļa ap Ikažencu novērošanas torni zemes nodalījuma joslas uzturēšanai:

1.1. nekustamā īpašuma "Dunduri" (nekustamā īpašuma kadastra Nr. 6086 005 0336) daļu – zemes vienību (zemes vienības kadastra apzīmējums 6086 005 0084) 0,0829 ha platībā un zemes vienību (zemes vienības kadastra apzīmējums 6086 005 0083) 0,0296 ha platībā – Robežnieku pagastā, Krāslavas novadā, par noteikto atlīdzību 188,18 *euro*;

1.2. nekustamā īpašuma "Bumbieri" (nekustamā īpašuma kadastra Nr. 6086 007 0141) daļu – zemes vienību (zemes vienības kadastra apzīmējums 6086 007 0088) 0,0380 ha platībā, zemes vienību (zemes vienības kadastra apzīmējums 6086 007 0089) 0,0650 ha platībā, zemes vienību (zemes vienības kadastra apzīmējums 6086 007 0114) 0,0649 ha platībā un zemes vienību (zemes vienības kadastra apzīmējums 6086 007 0123) 0,0938 ha platībā – Robežnieku pagastā, Krāslavas novadā, par noteikto atlīdzību 415,85 *euro*.

2. Iekšlietu ministrijai:

2.1. īpašuma tiesības uz šā rīkojuma 1. punktā minētajiem nekustamajiem īpašumiem normatīvajos aktos noteiktajā kārtībā nostiprināt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministrs Rihards Kozlovskis